Diari Oficial de la Generalitat Valenciana


Sumari del DOGV 160, del 03-05-1984 (1984/802862)

DECRET 42/1984, de 16 d'abril, del Consell de la Generalitat Valenciana, pel qual es crea la Comissió Negociadora de la Generalitat Valenciana amb el Consell de Seguretat Nuclear.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/04/16/42/dof/vci/html**

### Dades del document

Número de DOGV
:   160

Data del DOGV
:   03-05-1984

Secció del DOGV
:   DISPOSICIONS GENERALS

Número del document
:   1984/802862


Data del document
:   16-04-1984

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 42/1984, de 16 d'abril, del Consell de la Generalitat Valenciana, pel qual es crea la Comissió Negociadora de la Generalitat Valenciana amb el Consell de Seguretat Nuclear.  
La Llei 15/1980, de 22 d'abril, per la qual es crea el  
Consell de Seguretat Nuclear, estableix en la Disposició  
Addicional Tercera que l'esmentat Consell podrà encomanar a les Comunitats Autònomes l'exercici de funcions que li estiguen atribuïdes, d'acord amb els criteris generals que per a l'exercici acorda el mateix Consell. Aquesta disposició, reproduïda en el paràgraf 1.r de l'article 11 de l'Estatut del Consell de Seguretat Nuclear, s'amplia en el paràgraf 2.n en disposar que aquest establirà les normes i supervisarà l'execució de les funcions que hagués encomanat a les Comunitats Autònomes, i podrà en tots els casos avocar-les i revocar-les.   
Els criteris bàsics per establir les normes i funcions al·ludides han estat assenyalats, en principi, pel mateix Consell, tot estimant que les tasques a encomanar estarien en relació amb la vigilància exterior de les instal·lacions nuclears, la inspecció de les instal·lacions radioactives i la del transport de combustibles, determinant-se l'escalonament en la mesura que la Comunitat Autònoma vaja desenvolupant l'organització per a la recepció de les tasques específiques.   
Alhora, el Consell de Seguretat Nuclear considera una sèrie de condicions per tal d'encomanar aquestes tasques, tals com que la Comunitat Autònoma compte amb els tècnics que, a parar del Consell, estiguen capacitats per a realitzar-les, contemplant-hi la possibilitat d 'establir també unes condicions econòmiques.   
Prevista a curt termini l'entrada en funcionament de la Central Nuclear de Cofrents, situada al nostre territori, que sense dubte ha de tenir una forta incidència en la Comunitat Valenciana, interessa a la Generalitat establir els contactes escaients amb el Consell de Seguretat Nuclear a fi d'arribar a acords sobre les relacions a mantenir entre ambdós i, en particular, sobre les possibles funcions que s'hagen d'encomanar en aquesta Comunitat.   
Per tot açò, és convenient la creació d'una Comissió Negociadora, sense perjudici de les funcions que competen a la Presidència de la Generalitat Valenciana, segons que disposa l'article 14 de la Llei 5/1983, de 30 de desembre, de Govern Valencià, així com l'article 16 de l'Estatut del Consell de Seguretat Nuclear.   
En atenció a aquests motius, a proposta del Conseller de la Presidència, amb la deliberació prèvia del Consell de la Generalitat Valenciana, en la reunió del 16 d'abril de 1984,   
DECRETE:   
Article primer  
Es crea la Comissió Negociadora de la Generalitat Valenciana amb el Consell de Seguretat Nuclear.   
Article segon  
Corresponen en aquesta Comissió les funcions següents:   
a) Negociar amb el Consell de Seguretat Nuclear l'establiment de les directrius generals en què han de basar-se les relacions entre aquest i la Generalitat Valenciana.   
b) Negociar amb el Consell de Seguretat Nuclear les possibles comandes de funcions que estableix la Llei 15/1980, de 22 de desembre, de creació del Consell esmentat.   
c) Informar el Consell dels resultats obtinguts com a conseqüència de les negociacions que s'hi realitzen, així com de les actuacions practicades.   
d) Proposar a la Presidència de la Generalitat o al Consell l'adopció dels acords i de les mesures que considere escaients en aquelles qüestions que afecten les competències respectives.   
e) Elevar propostes d'acord entre la Generalitat Valenciana i el Consell de Seguretat Nuclear, en relació amb la comanda de les funcions previstes en la Llei de creació del Consell de Seguretat Nuclear.   
Article tercer  
La Comissió Negociadora estarà integrada pels membres següents:   
President: El Conseller de la Presidència.   
Vice-president: Un Director General nomenat per l'anterior, entre els membres de la Comissió.   
Vocals: El Director General de Salut, de la Conselleria de Sanitat, Seguretat Social i Treball.   
-El Director General de Seguretat i Protecció Civil; de la Conselleria de Governació.   
-El Director General d'Indústria i Energía de la Conselleria d?Indústria, Comerç i Turisme.   
-El Director General de Transports, de la Conselleria d'Obres Públiques, Urbanisme i Transports.   
-Un Director General de la Conselleria de la Presidència, designat pel Conseller d'aquesta.   
Quan s'hi tracten temes que afecten matèries que siguen competència d'altres Direccions Generals, sempre que el President de la Comissió així ho considere, podran incorporar-s'hi els titulars de les Direccions Generals respectives.   
Secretari: Un dels vocals, designat pel President de la Comissió.   
Article quart  
La Comissió podrà ser assistida per un Consell Assessor, integrat per persones de prestigi reconegut i especialització en matèries d'energia i seguretat nuclear, de caràcter no retribuït.   
Els membres del Consell Assessor, nomenats per la Presidència de la Comissió a proposta d'aquesta, podran ser requerits per tal d'assistir a les reunions, tant si es tracto de les pròpies de la Comissió com de les que se celebren amb el Consell de `Seguretat Nuclear.   
Amb independència d?açò, la Comissió podrà sol·licitar els assessoraments tècnics que considere necessaris per al desenvolupament normal de les funcions encomanades en aquest Decret.   
Article cinqué  
En les reunions internes de la Comissió, aquesta funcionarà d'acord amb les normes que regulen les Comissions Interdepartamentals a què fan referència els articles 31 i 32 de la Llei de Govern Valencià.   
Article sisé  
La Comissió negociadora regulada en aquesta disposició, té caràcter temporal, durant el període de temps en què transcórreguen les negociacions amb el Consell de Seguretat Nuclear relatives a les funcions que puguen ser encomanades per aquest a la Generalitat Valenciana, i quedarà extingida en els supòsits següents:   
1.r Que s'adopte acord de no assumir les funcions a encomanar pel Consell de Seguretat Nuclear a la Generalitat Valenciana.   
2.n Que se subscriga un acord entre el Consell de Seguretat Nuclear i la Generalitat Valenciana, en el qual es determinen les funcions encomanades per aquell a aquesta i les condicions que, amb aquesta finalitat , s'establesquen.   
En ambdós casos, el President de la Comissió ho posarà en coneixement del de la Generalitat, als efectes que es dicte la Resolució que formalment declare extingida la Comissió.   
Article seté  
Es faculta el Conseller-President de la Comissió perquè dicte les normes adients en desenvolupament d'aquest Decret.   
Article vuité  
Queda derogada l'Ordre de la Presidència de la Generalitat Valenciana d?l 1 de febrer de 1983, per la qual es nomena l'Il·lm. Sr. Director General de Participació Ciutadana i Qualitat de Vida, com a Coordinador del Grup de Treball de la Generalitat en matèries atribuïdes al Consell de Seguretat Nuclear.   
Article nové  
Aquest Decret entrarà en vigor el dia dé la publicació al Diari Oficial de la Generalitat Valenciana.   
València, a 16 d'abril de 1984.   
El President de la Generalitat'  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI